બોલિવૂડનો કિંગ ખાન શાહરુખ ખાન ‘જબ હેરી મેટ સેજલ’ નામની ફિલ્મ લઇને તેના ચાહકો સમક્ષ ફરી એક વાર આવી ગયો છે. આ ફિલ્મ પણ સેન્સર બોર્ડની અડફેટે આવી. તે કહે છે કે ફિલ્મમાં કોઇક વાત એવી હતી કે સેન્સર બોર્ડના સભ્યોને તે યોગ્ય ન લાગી. હું ૯૯ ટકા તેમની વાતોનું માન રાખું છું, કેમ કે તેમની પોતાની ગાઇડ લાઇન્સ હોય છે. અમે ઘણી વાર એવા શબ્દોને બદલવામાં સહેજ પણ વિચાર કરતા નથી, જેનો ફિલ્મ પર કોઇ પ્રભાવ ન પડતો હોય, પરંતુ ઘણી વાર ફિલ્મમાં તે વસ્તુ જરૂરી હોય છે.